b'\n_START_ARTICLE_\nUazos sl\xc4\x97nis\n_START_PARAGRAPH_\nUazos sl\xc4\x97nis (95) (pranc. Val\xc2\xa0\xe2\x80\x93 d\xe2\x80\x99Oise)\xc2\xa0\xe2\x80\x93 Pranc\xc5\xabzijos departamentas \xc5\xa1alies centro \xc5\xa1iaur\xc4\x97je, Il de Franso regione, pavadintas pagal to paties pavadinimo up\xc4\x99. Administracinis centras\xc2\xa0\xe2\x80\x93 Pontuazas (Pontoise). Generalin\xc4\x97s tarybos pirmininkas Arnaud Bazin._NEWLINE_Departamente 3 apskritys, 39 kantonai, 2 municipalinis susivienijimas ir 185 komunos. Plotas\xc2\xa0\xe2\x80\x93 1 246\xc2\xa0km\xc2\xb2. 1999\xc2\xa0m.\xc2\xa0\xe2\x80\x93 105 464 gyventojas, 887 gyv./km\xc2\xb2.\n_START_SECTION_\nIstorija\n_START_PARAGRAPH_\n\xc4\xaesteigtas 1968\xc2\xa0m. sausio 1 d. pagal 1964\xc2\xa0m. liepos 10 d. \xc4\xafstatym\xc4\x85, patvirtint\xc4\x85 1965\xc2\xa0m. vasario 25 d. dekretu Senos ir Uazos departamento dalyje i\xc5\xa1 27 kanton\xc5\xb3. 1976\xc2\xa0m. kanton\xc5\xb3 skai\xc4\x8dius pasiek\xc4\x97 35, o 1985\xc2\xa0m.\xc2\xa0\xe2\x80\x93 39. 2000\xc2\xa0m. Monmoransi (Montmorency) apskrities administracinis centras perkeltas \xc4\xaf Sarsej\xc4\xaf. Departamento administracija yra Pontuaze, ta\xc4\x8diau prefekt\xc5\xabra\xc2\xa0\xe2\x80\x93 Ser\xc5\xbei. Abu greta esantys miestai sudar\xc4\x97 Ser\xc5\xbei Pontuazo aglomerat\xc4\x85._NEWLINE_Departamentas \xc4\xafeina \xc4\xaf Pranc\xc5\xabzijos \xe2\x80\x9eDid\xc5\xbei\xc4\x85j\xc4\x85 kar\xc5\xabn\xc4\x85\xe2\x80\x9c, kuri\xc4\x85 sudaro Uazos sl\xc4\x97nis, Ivlinas, Esonas bei Sena ir Marna. \xe2\x80\x9eMa\xc5\xbe\xc4\x85j\xc4\x85 kar\xc5\xabn\xc4\x85\xe2\x80\x9c sudaro Auk\xc5\xa1tutin\xc4\x97 Sena, Sena-Sen Deni ir Marnos sl\xc4\x97nis.\n_START_SECTION_\nGeografija\n_START_PARAGRAPH_\nUazos sl\xc4\x97nio departamentas \xc5\xa1iaur\xc4\x97je ribojasi su Uazos, rytuose su Senos ir Marnos, pietuose su Senos-Sen Deni, Auk\xc5\xa1tutin\xc4\x97s Senos, Ivlino bei vakaruose su Ero departamentais._NEWLINE_Departamente yra \xc5\xa0arlio de Golio oro uostas, praeina trys gele\xc5\xbeinkelis|gele\xc5\xbeinkelio SNFC linijos, gele\xc5\xbeinkelio RER A ir C linijos, automobiliu iki Pary\xc5\xbeiaus centro nuva\xc5\xbeiuojama per 40 min, iki Defanso\xc2\xa0\xe2\x80\x93 per 20 min.\n_START_SECTION_\nEkonomika\n_START_PARAGRAPH_\nDepartamento vakarin\xc4\x97je dalyje i\xc5\xa1lik\xc4\x99s \xc4\xafvairus \xc5\xbeem\xc4\x97s \xc5\xabkis. Kitose dalyse veikia 21 ekonomin\xc4\x97s veiklos parkas, kuriuose \xc4\xafsik\xc5\xabr\xc4\x99 daug garsi\xc5\xb3 firm\xc5\xb3 3M, SPIE, BP, Jonhson, Dassault, Sagem, Peugeot, Thales, Thomson, Fujitsu-Siemens, Sharp, Akai, Konica, Opel, Rover, Yamaha, Nielsen, Delphi, Hispano Suiza, Pionner \xc4\xafmoni\xc5\xb3. Uazos sl\xc4\x97nis u\xc5\xbeima pirm\xc4\x85j\xc4\x85 viet\xc4\x85 Pranc\xc5\xabzijoje pagal robot\xc5\xb3 gamyb\xc4\x85._NEWLINE_1991\xc2\xa0m. atidarytas Ser\xc5\xbei-Pontuazo universitetas, kuriame mokosi 12 000 student\xc5\xb3.'